กินอาหารเหลือจากงานศพ ท้องร่วง หามส่งโรงพยาบาล 16 ราย
หามชาวบ้านที่ปราจีนบุรี ส่งโรงพยาบาลด่วน 16 ราย มีอาการท้องร่วง อาเจียน หลังรับประทานเกี๊ยวที่เหลือจากงานศพ เจ้าภาพออกมาขอโทษ บอกไม่ได้ตั้งใจให้เป็นแบบนี้เมื่อเวลา 11.00 น. วันที่ 19 ม.ค.63 ศูนย์กู้ชีพเจ้าพระยาอภัยภูเบศร รับแจ้งจากโรงพยาบาลส่งเสริมสุขภาพ (รพ.สต.) บ้านคลอง 12 ต.วังท่าช้าง อ.กบินทร์บุรี จ.ปราจีนบุรี ว่า มีผู้ป่วยจากอาหารเป็นพิษ มารักษาตัวเป็นจำนวนมาก ส่วนใหญ่มีอาการปวดท้องอย่างรุนแรง คลื่นไส้อาเจียน และถ่ายท้อง จึงประสานหน่วยกู้ชีพ รพ.กบินทร์บุรี เจ้าหน้าที่มูลนิธิสัจจพุทธธรรมแห่งประเทศไทย เดินทางไปนำตัวผู้ป่วยทั้งหมดส่ง รพ.กบินทร์บุรี เป็นการเร่งด่วน เนื่องจากบางรายถึงกับหมดสติจากการตรวจสอบที่โรงพยาบาลกบินทร์บุรี พบผู้ป่วยและญาติผู้ป่วยเป็นจำนวนมาก ทั้งในห้องฉุกเฉิน และด้านหน้าห้องฉุกเฉิน มีผู้ป่วยอายุตั้งแต่ 2-59 ปี ที่ถูกนำส่งมารักษาตัวจำนวน 16 ราย ส่วนใหญ่เป็นเด็กชายและเด็กหญิง จำนวน 11 คน และผู้ใหญ่ จำนวน 5 คน แพทย์ต้องระดมเจ้าหน้าที่ให้การรักษาอย่างเร่งด่วน บางรายอาการหนักต้องใช้เครื่องช่วยหายใจจากการสอบถาม นางรำพึง งาหอม ผู้ใหญ่บ้านวังมล ม.21 ต.วังท่าช้าง กล่าวว่า ผู้ป่วยทั้งหมดเป็นลูกบ้าน มีอาการอาหารเป็นพิษ หลังจากที่รับประทานอาหารที่งานศพของลูกบ้านที่เสียชีวิตจากอุบัติเหตุ เมื่อช่วงเช้าที่ผ่านมา ซึ่งเป็นอาหารที่เหลือมาจากเลี้ยงแขกที่มาร่วมงานศพเมื่อคืนนี้ขณะที่ภรรยาของผู้เสียชีวิตได้ออกมาขอโทษกับเหตุการณ์ที่เกิดขึ้น พร้อมบอกว่า ในงานศพของสามีได้ทำอาหารเป็นเกี๊ยวเลี้ยงแขก ช่วงค่ำที่ผ่านมา เสร็จงานยังมีเกี๊ยวเหลืออยู่จึงได้ใส่ถุงพลาสติกลงกล่องโฟมและแช่เย็นไว้ ส่วนน้ำได้ทิ้งไป จากนั้นช่วงเช้าจึงได้นำเกี๊ยวมาปรุงอาหาร โดยทำน้ำซุปใหม่ เลี้ยงเพื่อนบ้านและแม่ครัว กระทั่งคนที่กินเข้าไปมีอาการท้องเสีย อาเจียน ซึ่งตนไม่มีเจตนาให้เกิดเหตุการณ์แบบนี้อย่างไรก็ตาม ในส่วนของผู้ป่วย แพทย์ได้ให้น้ำเกลือ ยาฆ่าเชื้อ และยังให้รอดูอาการ ก่อนจะประเมินว่าจะให้ใครกลับบ้านได้บ้าง.
หามชาวบ้านที่ปราจีนบุรี ส่งโรงพยาบาลด่วน 16 ราย มีอาการท้องร่วง อาเจียน หลังรับประทานเกี๊ยวที่เหลือจากงานศพ เจ้าภาพออกมาขอโทษ บอกไม่ได้ตั้งใจให้เป็นแบบนี้ 
ท้องเสีย,อาเจียน,อาหารเป็นพิษ,ท้องร่วง,งานศพ,เกี๊ยวน้ำ,ข่าวทั่วไป